Țăranii se opresc. Bătrânul privește înapoi: — Vine garda, măi! Soldații se apropie. Țăranii iau și ei piciorul și pleacă. Un fruntaș, cu capela pe sprânceană, râde și strigă din front: — Brava, moșule! — D-apoi, ce crezi, măi țâcă, răspunde moșneagul; apoi trăgând cu coada ochiului la fecioru-său vede că merge greșit și-l îndreaptă: — Schimbă piciorul, mă; deprinde-te; așa! așa Și-i dă cadența: — Stâng-drept! Stâng-drept! Stâng-drept! Așaaa! Soldații fac haz; iar cei doi țărani, bălăbănindu-și mânile, merg voioși, în pas cu garda.